Silvestrig - Wikipedia

# Silvestrig

### Diwar Wikipedia, an holloueziadur digor

Ar stumm-mañ a oa bet dastummet gant Fañch an Uhel e Plouared :

Etre chapel Sant Efflam ha tosenn Menez Bre
'Zo ur c'habiten yaouank o sevel un arme ;
‘Zo ur c'habiten yaouank o sevel un arme,
Me 'm eus ur mab Silvestrig a lavar mont ivez.
Me 'meus ur mab Silvestrig ha n'am eus nemetañ,
N'eus soudard 'barzh ar vandenn a garer eveltañ.
Me 'm bo ar vadelezh da vonet d'hen goulenn
Gant kalz a dud a-feson digant e gabiten.
Ar c'habiten, p'hen klevas, da selaou 'zo chomet :
“Ganeoc'h, denig ansien, me a zo saouezet !
Fellout deoc'h tromplañ 'r roue, ha kaout e soudarded ?
Touchet en deus an arc'hant, d'an arme 'rank monet
Pa rofec'h din pemp kant skoed, n'ho po ket anezhañ
N'eus soudard er vandenn a blij din eveltañ”
“Adieu eta, Silvestrig, er giz ur mab prodig !
Ma 'vijec'h chomet er gêr, ni 'vije pinvidik !”
Me 'm eus un evnig bihan, e-kichen toull ma dor
En un toullig er voger, me 'gred emañ en gor
“Na te, ma evnig bihan, te az peus diw askell
A nijfe dreist ar mor bras, o ya ! dreist ar mor pell
A nijfe evidon-me betek penn an arme
Da c'houzout hag emañ Silvestrig en buhez ?”
“Demat deoc'h-c'hwi Silvestrig, demat deoc'h a laran
-Ha dit ivez, evnig bihan, pa'z out deut bet'amañ
Me 'zo degaset amañ gant ho tad dezolet
Hag a lavar, Silvestrig, ez eo c'hwi 'zo kiriek
- Diskennit, evnig bihan, diskennit war ho taou droad
Ma skrivin deoc'h ul lizher da gas d'ar gêr d'am zad
Ma skrivin deoc'h ul lizher da gas d'ar gêr dezhañ
'Barzh daou vloaz a hiziv e vin arru gantañ.”
Pa oan-me 'barzh ma gwele, ma gwele kousket mat,
Me 'gleve merc'hed Roudour o kanañ son ma mab
Pa oa an tad dezolet oc'h ober e gañvoù
A oa e vab Silvestrig 'n toull nor o selaou
“Na seset, tad dezolet, seset-c'hwi da ouelañ
Sellet ho mab Silvestrig a zo arru amañ !”

Adtapet diwar "http://br.wikipedia.org../../../s/i/l/Silvestrig.html"

Rummadoù ar bajenn: Gwerzioù

##### Views

- Pennad
- Kaozeadenn
- Stumm a-vremañ pe stumm red

##### Klask